FI Euroopan unionin virallinen lehti L 132/38

EFTAn VALVONTAVIRANOMAISEN PÄÄTÖS

N:o 28/07/KOL,

tehty 19 päivänä helmikuuta 2007,

Norjan julistamisesta virallisesti vapaaksi tuberkuloosista, luomistaudista ja naudan tarttuvasta leukoosista nautakarjojen osalta

EFTAN VALVONTAVIRANOMAINEN, joka

OTTAA HUOMIOON Euroopan talousalueesta tehdyn sopimuksen (jäljempänä ’ETA-sopimus’) ja erityisesti sen 109 artiklan ja pöytäkirjan 1,

OTTAA HUOMIOON EFTA-valtioiden sopimuksen valvontaviranomaisen ja tuomioistuimen perustamisesta ja erityisesti sen 5 artiklan 2 kohdan d alakohdan ja pöytäkirjan 1,

OTTAA HUOMIOON ETA-sopimuksen liitteessä I olevan I luvun 4.1.1 kohdassa mainitun asiakirjan neuvoston direktiivi 64/432/ETY, annettu 26 päivänä kesäkuuta 1964, eläinten terveyteen liittyvistä ongelmista yhteisön sisäisessä nautaeläinten ja sikojen kaupassa (1), sellaisena kuin se on muutettuna ja mukautettuna ETA-sopimukseen sopimuksen pöytäkirjalla 1, ja erityisesti säädöksen liitteessä A olevan I luvun 4 kohdan, liitteessä A olevan II luvun 7 kohdan ja liitteessä D olevan I luvun E kohdan,

OTTAA HUOMIOON 14 päivänä helmikuuta 2007 tehdyn EFTAn valvontaviranomaisen päätöksen N:o 24/07/KOL, jossa toimivaltaista kollegion jäsentä kehotetaan hyväksymään päätös Norjan julistamisesta virallisesti vapaaksi tuberkuloosista, luomistaudista ja naudan tarttuvasta leukoosista nautakarjojen osalta, jos päätösluonnos on EFTAn eläinlääkintäkomitean lausunnon mukainen,

sekä katsoo seuraavaa:

Direktiivissä 64/432/ETY säädetään, että ETA:n EFTA-valtiot tai niiden osat tai alueet voidaan julistaa tuberkuloosista, luomistaudista ja naudan tarttuvasta leukoosista virallisesti vapaiksi nautakarjojen osalta, jos tietyt edellytykset täyttyvät.

Norja on 29 päivänä kesäkuuta 2004 päivätyssä kirjeessä esittänyt valvontaviranomaiselle naudan tarttuvaan leukoosiin liittyvät asiakirjat direktiivin 64/432/ETY liitteessä D olevan I luvun E kohdan ja 8 artiklan mukaisesti.

Norja on toimittanut valvontaviranomaiselle 14 päivänä helmikuuta 2005, 13 päivänä joulukuuta 2005 ja 26 päivänä lokakuuta 2006 päivätyillä kirjeillä päivitettyä tietoa naudan tarttuvasta leukoosista, niin kuin viranomainen oli pyytänyt Euroopan komission kanssa käytyjen keskustelujen jälkeen.

EFTAn valvontaviranomainen on tiiviissä yhteistyössä Euroopan komission kanssa tutkinut Norjan toimittamia asiakirjoja, ja tutkimus osoittaa, että naudan tarttuvaa leukoosia koskeva Norjan suunnitelma on kaikkien direktiivissä 64/432/ETY säädettyjen edellytysten mukainen.

Norja voidaan siis julistaa virallisesti vapaaksi naudan tarttuvasta leukoosista.

EFTAn valvontaviranomaisen 27 päivänä kesäkuuta 1994 tekemissä päätöksissä N:o 66/94/KOL ja N:o 67/94/KOL Norja julistettiin virallisesti vapaaksi luomistaudista ja tuberkuloosista nautakarjojen osalta, jos tietyt edellytykset täyttyivät.

Päätökset N:o 66/94/KOL ja N:o 67/94/KOL korvattiin EFTAn valvontaviranomaisen 4 päivänä joulukuuta 1996 tekemillä päätöksillä N:o 227/96/KOL ja N:o 225/96/KOL.

Selvyyden vuoksi Norjan asema tuberkuloosin, luomistaudin ja naudan tarttuvan leukoosin suhteen nautakarjojen osalta pitäisi ilmoittaa samassa päätöksessä.

Tämän vuoksi tämä päätös korvaa EFTAn valvontaviranomaisen päätökset N:o 225/96/KOL ja N:o 227/96/KOL.

Tässä päätöksessä säädetyt toimenpiteet ovat EFTAn valvontaviranomaista avustavan EFTAn eläinlääkintäkomitean lausunnon mukaiset,

ON TEHNYT TÄMÄN PÄÄTÖKSEN:

1) Norja julistetaan virallisesti vapaaksi tuberkuloosista, luomistaudista ja naudan tarttuvasta leukoosista nautakarjojen osalta direktiivin 64/432/ETY mukaisesti.

2) Tämä päätös on osoitettu Norjalle.

3) EFTAn valvontaviranomainen toimittaa Euroopan komissiolle tämän päätöksen ja siihen mahdollisesti tehtävät muutokset ETA-sopimuksen 109 artiklan 2 kohdan mukaisesti.

4) Tämä päätös korvaa EFTAn valvontaviranomaisen 4 päivänä joulukuuta tekemän päätöksen N:o 227/96/KOL ja päätöksen N:o 225/96/KOL.

5) Tämä päätös tulee voimaan 19 päivänä helmikuuta 2007.

6) Tämä päätös on todistusvoimainen englannin kielellä.

Tehty Brysselissä 19 päivänä helmikuuta 2007 EFTAn valvontaviranomaisen puolesta Bjørn T. GRYDELAND Puheenjohtaja Niels FENGER Johtaja

(1) EYVL 121, 29.7.1964, s. 1977/64.